BusinessPhone – Dialog 4223 Professional/Dialog 3213

## Ordliste

##### Bylinie

En bylinie er det samme som en ekstern linie. Den kan være enten digital eller analog.

##### Debitering

Udgående eksterne opkald kan debiteres på individuelle debiteringer eller specificerede kontonumre. Se afsnit Debitering.

##### Direct Inward System Access (DISA)

Hvis du arbejder eksternt, gør DISA-funktionen det muligt at foretage eksterne opkald (langdistance) via firmaets PABC. Der betales kun for opkaldet til dit firma. Se afsnit Andre nyttige funktioner.

##### Foruddefineret tekst

Forprogrammeret fraværsinformation. Se afsnit Fraværsmeddelelse.

##### Funktionskode

En cifferkode, der svarer til en specifik funktion.

##### Hold

Sådan holder du et opkald. Se afsnit Under et opkald.

##### Højttalersøgning

Alle medlemmer af en lokalnummergruppe “søges”, dvs. modtager en kort, skarp tone via højttaleren, efterfulgt af en talemeddelelse fra senderen. Se afsnit Gruppefunktioner.

##### Intercom-linie

En tovejs direkte opkaldsfunktion mellem to lokalnumre, f.eks. en samtale mellem en leder og dennes sekretær. Se afsnit Andre nyttige funktioner.

##### Indbrydning

Indbrydning på en igangværende samtale, når et ønsket lokalnummer er optaget. Se afsnit Udgående opkald.

##### IP-opkald

Internt opkald sendt via et intern datanetværk (LAN eller WAN).

##### ISDN

Integrated Services Digital Network. Giver dit system mulighed for at anvende supplerende ydelser fra det offentlige net. Se afsnit ISDN-faciliteter.

##### Kontonummer

Placering af samtaleforbrug på et kontonummer. Se afsnit Andre nyttige funktioner.

##### Kortnummeropkald

Start af et opkald til et forprogrammeret nummer ved at indtaste en kode eller trykke på en tast.
Kortnumre kan være:

1. Fælles, dvs. at alle lokalnumre kan bruge dem.
2. Individuelle, dvs. at de programmeres og bruges separat af hvert lokalnummer (82 numre).

Se afsnit Kortnumre.

##### Least Cost Routing

En funktion, der automatisk vælger den billigste tilslutning af dit eksterne opkald (ikke nødvendigvis den korteste afstand). Se afsnit Least Cost Routing.

##### Lokalnummer

Alle telefoner, der er tilsluttet PABC, har et unikt internt nummer (op til 8 cifre). Hvis din telefon har et display, kan du se dit nummer.

##### Mailbox

Mailbox-systemet styrer de meddelelser, der er lagt til dig eller sendt af dig under dit fravær. Se afsnit Meddelelser.

##### Meddelelse

En meddelelse kan sendes til ethvert lokalnummer. Dette er nyttigt, når man hører optagettonen, eller opkaldet ikke besvares. Der er tre typer meddelelser:

1. Ring tilbage-meddelelse.
2. Tekstmeddelelse (kun til telefoner med display).
3. Talemeddelelse.

Se afsnit Meddelelser.

##### Mute

Midlertidig afbrydelse af mikrofonen. Se afsnit Under et opkald.

##### Natstilling

Bruges til viderestilling af alle indkommende opkald til ét lokalnummer (svarposition), f.eks. når kontoret er lukket. Se afsnit Andre nyttige funktioner.

##### Navnekatalognummer

Numre med 1–8 cifre, der er tildelt lokalnumre eller eksterne linier eller som fælles kortnumre.

##### Notering

En indikation til et optaget lokalnummer for at informere personen om, at du ønsker at tale med ham/hende. Se afsnit Meddelelser og Udgående opkald.

##### Opkald ved hjælp af navn

Start af et opkald ved at trykke på en enkelt tast. Interne numre (eller fælles kortnumre) kan lagres på hvert lokalnummer. Se afsnit Kortnumre.

##### Oplysninger

Personer, der ringer internt, informeres om fravær og det tidspunkt, hvor den kaldte person vender tilbage. Personer, der ringer udefra, viderestilles til omstillingen, hvor den samme information kan fås. Der kan være tre forskellige typer information:

1. Forprogrammeret tekstinformation.
2. Tekstinformation (kun på telefoner med display).
3. Taleinformation.

##### PABC (PBX)

PBX-system. Dit telefonomstillingssystem (f.eks. BusinessPhone 250).

##### Password

En firecifret kode, som er nødvendig for f.eks. at blokere dit lokalnummer og hente meddelelser fra mailbox-systemet. Du kan indstille dit eget password. Se afsnit Sikkerhed.

##### Transport

Under en igangværende intern eller ekstern samtale kan du foretage en forespørgsel og derefter transportere opkaldet til en anden part (intern eller ekstern). Se afsnit Under et opkald og Nyttige tips.

##### Tredjepart

En tredje forbindelse (person), som kan inkluderes i en igangværende samtale mellem to personer.
Forbindelsen kan være intern eller ekstern. Se afsnit Under et opkald.

##### Tværlinie

En ekstern linie fra det private netværk.

##### Tæller

Tælleren overvåger tiden og prisen på dine opkald. Se afsnit Debitering.

##### Vent

Placere et opkald (i kø) på et optaget lokalnummer. Se afsnit Udgående opkald.

##### Viderestilling

Indgående opkald til et lokalnummer viderestilles til et andet nummer (lokalnummer, fælles kortnummer eller omstillingen).
Der er tre muligheder:

1. Direkte, hvilket betyder, at alle opkald til et lokalnummer viderestilles direkte.
2. Ved intet svar, hvilket betyder, at et opkald viderestilles, hvis det ikke besvares indenfor et bestemt tidsrum.
3. Ved optaget, hvilket betyder, at et opkald viderestilles, hvis lokalnummeret er optaget.

Se afsnit Viderestilling af opkald.

##### Viderestillingsforbigåelse

Dette er en nyttig funktion til at lade hastende opkald gå igennem til et lokalnummer, hvor viderestilling er aktiv. Se afsnit Viderestilling af opkald.

##### Voice Response

En funktion, der sender taleinstruktioner til interne og eksterne personer, der ringer op, og leverer alle de valgbare optioner. Taleinstruktionerne leder personen til den ønskede destination. Se afsnit Andre nyttige funktioner.

© Ericsson Enterprise 2003